# Meenakshi Amma

Meenakshi Amma (1941) és una practicant i professora de kalaripayattu, l'art marcial més antiga de l'Índia i originària del que ara és l'estat de Kerala.
El 2017, als 73 anys, va rebre el Padma Shri, el quart premi civil més important de l'Índia per les seves contribucions en la preservació del kalaripayattu. És la practicant de major edat així com la única dona d'aquesta art marcial, que ha rebut el Padma Shri.
És natural de Vadakara, una ciutat del nord de Kerala. Cada any, entre 150 i 160 estudiants aprenen kalaripayattu al seu kalari (escola d'arts marcials) Kadathanadan Kalari Sangam, on ensenya des de fa més de 56 anys.
Meenakshi Amma inicià la seva formació en kalaripayattu a l'edat de set anys amb el mestre VP Raghavan, amb qui es va casar als 17 anys. Després de la mort del seu marit, el 2007, fou ella qui va prendre les regnes del Kadathanattu Kalari Sangham. És una lluitadora experta, ben versada en l'ús de totes les armes del kalaripayattu, que van des del bastó fins a l'urumi (arma que resulta difícil de dominar fins i tot als experts).
La seva família també practica el kalarippayattu. En aquest sentit, explica que "Els meus quatre fills [dos homes i dues dones] estan formats en el kalaripayattu, igual que tots els meus nets. De fet, en aquesta regió, l'antiga Kadathunadu, que fou en el passat la llar de lluitadors com Thacholi Othenan i de clans guerrers, el kalaripayattu encara és una forma de vida i aquí no hi ha cap home, dona o nen que no hagi après aquesta art marcial. en aquest kalari". Un dels seus fills també és ara un "Gurukkal" (professor de kalaripayattu).
El kalari, que és visitat per molts estudiants fins i tot de l'estranger, encara manté el sistema de valors tradicional. No hi ha cap quota per a les classes i s’accepten diners en forma de dakshina i despeses per l'oli utilitzat al kalari.

## Referències

* ↑ «Six decades on, 74-year-old Padma Shri awardee Gurukkal still swirling the sword». Hindustan Times. [Consulta: 29 gener 2018].
* ↑ Chethana Prakasan. «Meet Padmashree 2017 award winner Meenakshi Amma: This granny with a sword will inspire you to stay active». India.com, 27-01-2017. [Consulta: 29 gener 2018].
* ↑ https://www.bbc.com/news/av/magazine-37038134/the-sword-fighting-granny-showing-the-young-how-it-s-done
* 1 2 Sathyendran, Nita «Meet Meenakshi Amma, the grand old dame of Kalaripayattu». The Hindu, 25-10-2018.
* ↑ «Padma Shri Awards: Meenakshi Amma: Granny with a sword». Timesofindia.indiatimes.com, 25-01-2017. [Consulta: 29 gener 2018].
* ↑ «Meet Kerala's 'Iron Lady': Meenakshiamma, the 73-year-old Kalaripayattu maestro | Video | Meenakshiamma | Kalaripayattu | Vatakara | Kozhikode | Kerala | Kadathanad | Martial arts | kalari | traditional martial arts». English.manoramaonline.com, 25-08-2016. [Consulta: 29 gener 2018].
* ↑ «Defying age with a sword: Meenakshi Gurrukkal, Kerala’s grand old Kalaripayattu dame». The News Minute, 06-02-2016. Arxivat de l'original el 2017-12-24. [Consulta: 29 gener 2018].
* ↑ «The fight for betterment». Deccanherald.com. [Consulta: 29 gener 2018].
* ↑ «Watch: 76-yr-old woman performs martial arts with man half her age». The Indian Express, 27-06-2016. [Consulta: 29 gener 2018].
* ↑ Kadapa, Surekha. «Kerala's Kalaripayattu Lady Is the Oldest Woman to Practice the Martial Art». Thebetterindia.com. [Consulta: 29 gener 2018].
* ↑ «Padma Shri honour for Meenakshi Amma - Kerala’s oldest woman KalariGurukkal now in her seventies». Indiastudychannel.com, 22-02-2017. [Consulta: 29 gener 2018].
* ↑ «Padma awards: Moment of glory for Kerala | Kochi News - Times of India». Timesofindia.indiatimes.com. [Consulta: 29 gener 2018].